Gautenger sien eindelik sussie na wie hy 45 jaar soek | Huisgenoot
Prince en Grietjie kon mekaar uiteindelik Sondag sien. Foto: Verskaf
En nou – ná 45 jaar – is hy eindelik met sy suster Grietjie Davids in die Strand in die Wes-Kaap herenig.
Huisgenoot het vroeër vanjaar geskryf oor Prince se soektog na sy ma en sibbe ná hy as jong seun van hulle geskei is. Die Johannesburger het al voorheen Kaap toe gekom om te kyk of hy nie van sy oorblywende familielede kon opspoor nie, maar moes onverrigter sake na Gauteng terugkeer.
Sy deurbraak om met sy familie herenig te word het in 2019 gekom toe hy met die hulp van Leigh Ann Theunissen van Track'nTrace – 'n groep wat help om mense met verlore geliefdes te herenig – by sy suster Grietjie kon uitkom.